Ńdɔ Filísta bə́ ngábɛ́d, bə́ ngavúl mīńkán á Yúda. Ńdɔ̄ bə́ ngáyaman a kələ kwí á Lɛhi. 10Ńdɔ bǒd yā Yúda bə́ ngásíli bɔ́ nâ: “Ású dzé myāzu bía tsag ?” Bɔ nâ: “Bǐ sɔ́ naa bǐ faŋ Sámson ngadag, nə́ bǐ bɔ̄ nyé ḿból á ngábɔ bíā.” 11Ńdɔ bǒd yā Yúda, á táŋ bakúdā bə́lɛ́ bə́ ngásigi á ḿbǎn ákɔ́g yā Étam, bɔ́ ai Sámson nâ: “Ngǎ wayəm nâ Filísta ḿbɔ̄ bádzóē bíā ? Dzé wābɔ bíā ná ?” Nyé ai bɔ́ nâ: “Ḿból bə́ ngábɔ ma ńgɔ̄ fə maa mə ngábɔ̄ bɔ́.” 12Bɔ́ ai nyé nâ: “Bǐ sɔ́ naa bǐ wógo wa ngadag, nə́ bǐ və wa á mɔ́ mə́ Fīlísta.” Sámson nyé ai bɔ́ nâ: “Kaníŋán ma sɔŋ nə́ mínā bə́bēn myāyǐ kig ma wé”.